മുന് ഛത്തീസ്ഗഡ് മന്ത്രി രജീന്ദര് പാല് സിംഗ് ഭാട്ടിയ മരിച്ച നിലയില് ഛത്തീസ്ഗഡ് മുന് മന്ത്രിയും മുതിര്ന്ന ബിജെപി നേതാവുമായ രജീന്ദര് പാല് സിംഗ് ഭാട്ടിയയെ ഞായറാഴ്ച രാജ്നന്ദ്ഗാവ് ജില്ലയിലെ വസതിയില് മരിച്ച നിലയില് കണ്ടെത്തി. 72 കാരനായ ഭാട്ടിയയെ ഞായറാഴ്ച വൈകുന്നേരം തൂങ്ങിമരിച്ച നിലയില് കണ്ടെത്തിയെന്നും ഇത് ആത്മഹത്യയാണോയെന്ന് അന്വേഷിച്ചു വരികയാണെന്നും പോലീസ് ഉദ്യോഗസ്ഥര് പറഞ്ഞു. സംഭവസ്ഥലത്തു നിന്നും ആത്മഹത്യാ കുറിപ്പ് കണ്ടെത്തിയിട്ടുണ്ടോ എന്നതില് ഇതുവരെ സ്ഥിരീകരണമായിട്ടില്ല . ഈ വര്ഷം മാര്ച്ചില് ഭാട്ടിയ കോവിഡ് ബാധിതനായിരുന്നു. എന്നാല് സുഖം പ്രാപിച്ചിട്ടും കോവിഡാനന്തര ബുദ്ധിമുട്ടുകള് അനുഭവിക്കുന്നുണ്ടായിരുന്നെന്നാണ് റിപ്പോര്ട്ടുകള്. ജില്ലയിലെ ഖുജി നിയമസഭാ മണ്ഡലത്തില് നിന്ന് മൂന്ന് തവണ എംഎല്എ ആയിരുന്ന ഭാട്ടിയ മുഖ്യമന്ത്രി രമണ് സിംഗിന്റെ നേതൃത്വത്തിലുള്ള ആദ്യ ബിജെപി സര്ക്കാരില് വാണിജ്യ വ്യവസായ മന്ത്രിയായിരുന്നു. 2013 ല്, നിയമസഭാ ടിക്കറ്റ് നിഷേധിച്ചതിന് അദ്ദേഹം പാര്ട്ടിക്കെതിരെ വിമതനായി മത്സരിക്കുകയും സംസ്ഥാന തിരഞ്ഞെടുപ്പില് ഖൂജി സീറ്റില് നിന്ന് സ്വതന്ത്ര സ്ഥാനാര്ത്ഥിയായി മത്സരിക്കുകയും ചെയ്തു. എന്നിരുന്നാലും, അദ്ദേഹം പിന്നീട് പാര്ട്ടിയില് ചേര്ന്നു. അദ്ദേഹത്തിന്റെ ഭാര്യ ഏതാനും വര്ഷങ്ങള്ക്ക് മുമ്ബ് മരിച്ചു. മകന് ജഗ്ജീത് സിംഗ് ഭാട്ടിയ